Programul de burse postdoctorale CIVIS3i, selectat în cadrul MSKA-HORIZON 2020


[bookmark: _GoBack]Proiectul CIVIS3i COFUND, coordonat de Universitatea Aix-Marseille, a fost selectat de Comisia Europeană în cadrul programului Marie Skłodowska-Curie Actions-Horizon 2020 pentru a oferi formare profesională postdoctorală tinerilor cercetători talentați din cadrul alianței CIVIS. Proiectul CIVIS3i va oferi unui număr de 32 de cercetători excelenți și inovatori - prin intermediul a două apeluri de selectie - o bursă postdoctorală de 24 de luni care le va facilita dezvoltarea carierei și în  cadrul căreia vor desfășura proiecte de cercetare excelente în domeniile cheie de interes ale CIVIS.
După selectarea și lansarea proiectului său de strategie R&I RIS4CIVIS, CIVIS a indeplinit un nou pas în consolidarea dimensiunii sale internaționale de cercetare, asigurând noi finanțări europene în cadrul Marie Skłodowska-Curie Actions-Horizon 2020.
Noul proiect CIVIS3i, intitulat „The CIVIS Alliance Programme for International, Interdisciplinary, Intersectoral Research and Training for Experienced Researchers”, va stabili un program integrat la nivelul CIVIS pentru atragerea, mobilitatea și formarea de înaltă calitate a studenților la nivel post-doctoral. Acest lucru va fi realizat în concordanță cu acțiunile pe care programul CIVIS de cercetare și inovare (RIS4CIVIS) le va permite pentru a fi puse în aplicare.
CIVIS3i este conceput pentru a atrage 32 de cercetători talentați din întreaga lume către CIVIS, oferind un mediu favorabil pentru desfășurarea cercetării de excelență, promovarea unei formări de calitate superioară adaptată nevoilor cercetătorilor și sprijin pentru cariera acestora.
Acești cercetători, selectați prin două apeluri de candidatură, vor beneficia de burse postdoctorale pentru 24 de luni. Aceștia vor trebui să prezinte un proiect de cercetare ambițios care să îndeplinească cele trei „I”-uri ale CIVIS3i: internațional, interdisciplinar și intersectorial. Componenta internațională a acestor proiecte de cercetare poate include detașarea unui cercetător postdoctoral la o universitate membră a CIVIS pentru perioade definite, consolidând astfel legăturile la nivel de cercetare în cadrul Alianței.
Pentru a facilita dimensiunea intersectorială a cercetării efectuate, programul CIVIS3i este susținut de o rețea de 24 de organizații partenere non-academice din țările Alianței CIVIS.
CIVIS3i va demara înainte de vara anului 2021 și va permite recrutarea primilor studenți la nivel post-doctoral în toamna anului 2021.
Acest proiect, condus de Universitatea Aix-Marseille, este cofinanțat din programul COFUND Marie Skłodowska-Curie Actions-Horizon 2020 și de patru universități membre CIVIS: Aix-Marseille Université, Université Libre de Bruxelles, Universidad Autónoma de Madrid și Università degli Studi di Roma „La Sapienza” și are un buget total de aproximativ 4,4 milioane de euro.

